کابلده اویوشتیریلگن انتحاری هجوم عاقبتیده کوپلب کیشی جان بیریب یره دار بولدی.
افغانستان پایتختی کابلده محللی وقت بیلن بوگون توشدن کیین ساعت 4 دن 5 دقیقه اوتگنده رخصت بولگن دولت مامور لری موتری نینگ اوتیتگن پیتده قتتیق بیر انتحاری هجوم اویوشتیریلدی.
اسوشیتید پریس افغانستان ساغلیق نی سقلش وزیرلیگی سوزلاوچیسی نینگ اوشبو حادثه عاقبتیده ایککی کیشی نینگ جان بیرگن لیگی نی معلوم قیلگن لیگی نی بیلدیردی.
بیراق, افغانستان ایچکی ایش لر وزیرلیگی سوزلاوچیسی نجیب دانش اوشبو حادثه عاقبتیده کمیده بیش کیشی نینگ جان بیرگن لیگی نی بیلدیردی.
خامه پریس نینگ بیرگن خبری گه کوره ایسه, خودی منه شوو جان بیرگن کیشی لرنینگ ایککی نفری دولت نینگ یوقاری مرتبه لی مسئول لری نی محافظه ایتیش اداره سی نینگ منسوب لری دن عبارت.
عینی دمده اوشبو انتحاری هجوم عاقبتیده 10 کیشی نینگ یره لنگن لیگی بیلدیریلدی.
بوندن تشقری افغانستان نینگ زابل ولایتی شینکی اولسواللیگیده هم بیر انفجار حادثه سی یوز بیردی.
خودی منه شوو حمله نینگ مسئولیتی نی طالبان گروهی اوز بوینیگه آلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
